Foto: AS Monaco «Monako» klubi TsSKA yarimhimoyachisi Aleksandr Golovin transferini e’lon qildi. 22 yoshli futbolchi tibbiy ko‘rikdan muvaffaqiyatli o‘tib, monegasklar bilan 5 yillik shartnomani imzoladi. TsSKA Golovin transferidan ishlab olgan qiymatni e’lon qilmadi, ammo, uning klub uchun rekord miqdorda bo‘lishi aytildi. Avvalroq, «Monako» Golovin uchun 30 million yevro to‘lashi, futbolchining o‘zi esa yiliga 2 million yevro maosh olishi haqida xabarlar tarqalgan edi.